വാളല് യുപി സ്കൂള് കരിയര് വെബിനാര് നടത്തി കോട്ടത്തറ: ഏറ്റവും നൂതനമായ കോഴ്സുകളും തൊഴില് സാധ്യതകളും പരിചയപ്പെടുത്താനും കരിയര് മേഖലയെ പഠിക്കാനും സാഹചര്യമൊരുക്കി വാളല് യുപി സ്കൂള്. സ്കൂള് വിദ്യാരംഗം കലാസാഹിത്യവേദിയുടെ ആഭിമുഖ്യത്തില് ഉന്നതപഠനം, തൊഴിലധിഷ്ഠിത കോഴ്സുകള് എന്നിവ പരിചയപ്പെടുത്തുന്നതിന് കരിയര് വെബിനാര് നടത്തി. പ്രശസ്ത കരിയര് കോച്ചും ട്രെയ്നറുമായ കെ.എച്ച്. ജെറീഷ് ക്ലാസ് നയിച്ചു. പിടിഎ പ്രസിഡന്റ് ജോസ് ഞാറക്കുളം ഉദ്ഘാടനം നിര്വഹിച്ചു. സ്കൂള് ഹെഡ്മാസ്റ്റര് എം.എന്. സുരേഷ് ബാബു അധ്യക്ഷത വഹിച്ചു. വിദ്യാരംഗം കോഡിനേറ്റര് എ.പി. സാലിഹ്, എം.എ. സൈബുന്നിസ എന്നിവര് പ്രസംഗിച്ചു. സ്കൂളിലെ പൂര്വ വിദ്യാര്ഥികള്, രക്ഷിതാക്കള്, അധ്യാപകര് തുടങ്ങിയവര് പങ്കെടുത്തു.